Isle Royale nasjonalpark

Isle Royale nasjonalpark er en nasjonalpark i delstaten Michigan, USA. Parken ble etablert 3. april 1940, og er på 2313 km². De viktigste naturattraksjonene i nasjonalparken er selve det uberørte landskapet på øya Isle Royale, bestandene av elg og ulv, og forholdet mellom disse. 

Isle Royale er den største øyen i Øvresjøen og er over 72 km lang og 14 km bred på sitt bredeste. Parken består av Isle Royale og flere enn 200 små omliggende øyer, samt alt undersjøisk land innenfor en rekkevidde av 7.24 km av de omliggende øyene. Det er i amerikansk målestokk en liten nasjonalpark, derav bare 542 km² landareal. 

Dyrelivet på øya omfatter ulv, elg, rødrev, bever og snøskohare. Øya og parken er internasjonalt kjent som studieobjekt for bestandsdynamikk i forholdet mellom predator og byttedyr, ulv og elg.
Kristian Overskaug. «Rovdyr-bytteforholdet ulv og elg på Isle Royale »; Jakt og fiske; nr 3, 1986Lydersen, Kari. "Warming Alters Predator-Prey Balance." Washington Post, 21 July 2008Weier, Anita. "Isle is Perfect Laboratory for Moose and Wolves – Their Interactions Studied Since 1958. (Saturday Extra)" The Capital Times (Madison, WI) (May 31, 2003): 1B.McLaren, B.E., and R.O. Peterson. "Wolves, moose, and tree rings on Isle Royale. (Isle Royale National Park, Michigan)." Science 266.n5190 (Dec 2, 1994): 1555(4).

Nasjonalparken ble etablert 3. april 1940, den ble i sin helhet ytterligere fredet som Wilderness area i 1976, og ble utpekt som et internasjonalt biosfærereservat i 1980. I fremtiden vil parken grense til det canadiske verneområdet Lake Superior National Marine Conservation Area.

Det finnes ingen veier på øya, og motoriserte kjøretøyer er også forbudt. Det er to turistanlegg på øya, Windigo og Rock Harbor, som har båtforbindelse med henholdsvis Minnesota og Michigan, og i alt er det 265 tilrettelagte turstier. Den lengste stien, Greenstone Ridge Trail, og hele øya på langs. Det isolerte beliggenheten til Isle Royale fører til at parken har færre besøkende på et år enn hva Yellowstone nasjonalpark vanligvis har på en dag. Parken er stengt fra september til mai; i denne tiden er det bare naturforskere som får adgang dit.

 Referanser 

 Eksterne lenker 


Kategori:Verneområder opprettet i 1940
Kategori:Michigan
Kategori:Nasjonalparker i USA
Kategori:Biosfærereservater
Kategori:1940 i USA